Keel ja Kirjandus
Keel ja Kirjandus on Eesti Teaduste Akadeemia ja Eesti Kirjanike Liidu kord kuus Tallinnas ilmuv ajakiri, mis avaldab keele- ja kirjandusteaduslikke ning folkloristikaartikleid ja kirjanduskriitikat. Ajakiri asutati 1958. Ajakiri ilmub praegu Eesti Kultuurkapitali ja Eesti riigi toetusel. Keele ja Kirjanduse eelkäijad olid ajakirjad Eesti Kirjandus (ilmus 1906–1940 Tartus) ja Eesti Keel (ilmus 1920–1940 Tartus). Aastal 1940 ühendati need ajakirjaks Eesti Keel ja Kirjandus, mida ilmus 1941. aastal 6 numbrit.